section_heading: Problemi stanovnika Haitija
paragraph_text: Pisac spominje sve što je bilo bitno ili mučilo stanovnike Haitija u to vrijeme. Manuel propituje religiju, zatim objašnjava beskorisnost voudou rituala. Govori o tome kako njegovo sudjelovanje ovisi isključivo o tome kako je učen i gdje se rodio. On vjeru ne odabire sam. U jednom dijelu romana pisac opisuje način na koji Manuel vidi nebo, razliku u boji kože između crnih i bijelih anđela, podređenost crnaca je veoma vidljiva u tom opisu: ''«Il y a les affaires du ciel et il y a les affaires de la terre, ça fait deux et ce n'est pas la même chose. .. Et surement qu'il y a des anges nègres pour faire le gros travail de la lessive des nuages ou balayer la pluie et mettre la propreté du soleil après l'orage, pendant que les anges blancs chantent comme des rossignols toute la saint journée... »''